CELEX: 32010D0720
Language: bg
Date: 2010-11-26 00:00:00
Title: 2010/720/ЕС, Евратом: Решение на Комисията от 26 ноември 2010 година за упълномощаване на Португалия да използва данни за години преди предпоследната година за изчисляването на собствената ресурсна база от ДДС (нотифицирано под номер C(2010) 8209)

27.11.2010   
            
            
               BG
            
            
               Официален вестник на Европейския съюз
            
            
               L 312/22
            
         РЕШЕНИЕ НА КОМИСИЯТА
   от 26 ноември 2010 година
   за упълномощаване на Португалия да използва данни за години преди предпоследната година за изчисляването на собствената ресурсна база от ДДС
   (нотифицирано под номер C(2010) 8209)
   (само текстът на португалски език е автентичен)
   (2010/720/ЕС, Евратом)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Договора за създаване на Европейската общност за атомна енергия,
   като взе предвид Регламент (ЕИО, Евратом) № 1553/89 на Съвета от 29 май 1989 г. за окончателни унифицирани схеми за събирането на собствените ресурси, набирани от данък добавена стойност (1), и по-специално член 4, параграф 4, втора алинея от него,
   след консултации с Консултативния комитет по собствените ресурси,
   като има предвид, че:
   
               (1)
            
            
               Португалия поиска упълномощаване от Комисията да използва националните сметки за години преди предпоследната година за изчисляването на собствената ресурсна база от ДДС за финансовата 2009 година.
            
         
               (2)
            
            
               За целите на разбивката на сделките по статистически категории, предвидена в член 4, параграф 4 от Регламент (ЕИО, Евратом) № 1553/89, Португалия не е в състояние да използва националните сметки за предпоследната година преди финансовата година, за която трябва да се изчисли ресурсната база от ДДС, тъй като само националните сметки за 2006 г. са достатъчно подробни, за да дадат възможност да се изчисли претеглената средна ставка за финансовата 2009 година. Поради това на Португалия следва да бъде разрешено да използва националните сметки за 2006 г., за да бъде изчислена претеглената средна ставка за финансовата 2009 година,
            
         ПРИЕ НАСТОЯЩОТО РЕШЕНИЕ:
   Член 1
   За целите на разбивката на сделките по статистически категории на Португалия е разрешено да използва данни от националните сметки за 2006 г. за изчисляването на собствената ресурсна база от ДДС за финансовата 2009 година.
   Член 2
   Адресат на настоящото решение е Португалската република.
   
      Съставено в Брюксел на 26 ноември 2010 година.
      
         
            За Комисията
         
         Janusz LEWANDOWSKI
         
            Член на Комисията
         
      
   
   
      (1)  ОВ L 155, 7.6.1989 г., стр. 9.